yáthā tarpayitvā́ pariveviṣyā́ttādr̥ktadaúdumbaryo bhavantyūrgvai rása udumbára ūrjaìvaìnametadrásena prīṇātyārdrā́ bhavantyetadvai vánaspátīnāmánārtaṃ jīvaṃ yádārdraṃ tadyádeva vánaspátīnāmánārtaṃ jīvaṃ ténainametátprīṇāti ghr̥te nyùttā bhavantyāgneyaṃ vaí ghr̥taṃ svénaivaìnametádbhāgéna svéna rásena prīṇāti sárvāṃ rā́triṃ vasanti tátra hi tā rásena sámpadyante tisráḥ samídha ā́dadhāti trivŕ̥dagniryā́vānagniryā́vatyasya mā́trā tā́vataivaìnametadánnena prīṇāti